Document ID: 32012D0049

KOMMISSIONENS AFGØRELSE
af 26. januar 2012
om ændring af afgørelse 2011/263/EU og 2011/264/EU for at tage hensyn til udviklingen i klassifikationen af enzymer, jf. bilag I til Rådets direktiv 67/548/EØF og bilag VI til Europa-Parlamentets og Rådets forordning (EF) nr. 1272/2008
(meddelt under nummer K(2012) 323)
(EØS-relevant tekst)
(2012/49/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2,
efter høring af Den Europæiske Unions Miljømærkenævn og
ud fra følgende betragtninger:
(1)
I henhold til artikel 6, stk. 6, i forordning (EF) nr. 66/2010 må EU-miljømærket ikke tildeles varer, som indeholder stoffer eller præparater/blandinger, der opfylder kriterierne for klassifikation som giftige, miljøfarlige, kræftfremkaldende, mutagene eller reproduktionstoksiske, jf. Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger eller varer, om ændring og ophævelse af direktiv (EF) 67/548/EØF og 1999/45/EF og om ændring af forordning (EF) nr. 1907/2006 (2). EU-miljømærket må heller ikke tildeles varer, der indeholder de stoffer, der er nævnt i artikel 57 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (3). I henhold til artikel 6, stk. 7, i forordning (EF) nr. 66/2010 kan Kommissionen i tilfælde, hvor det ikke er teknisk muligt at erstatte disse varer som sådan eller via anvendelse af alternative materialer eller design eller i tilfælde af produkter, der har en væsentlig højere generel miljøpræstation sammenlignet med andre varer af samme kategori, træffe foranstaltninger med henblik på at indrømme undtagelser fra artikel 6, stk. 6, i nævnte forordning.
(2)
Kommissionen har vedtaget afgørelse 2011/263/EU af 28. april 2011 om opstilling af miljøkriterier for tildeling af EU-miljømærket til maskinopvaskemidler (4) og afgørelse 2011/264/EU af 28. april 2011 om opstilling af miljøkriterier for tildeling af EU-miljømærket til vaskemidler (5). Det vigtige enzym subtilisin, der anvendes i vaskemidler og maskinopvaskemidler, er efter vedtagelsen af disse afgørelser blevet klassificeret som R50 (Meget giftig for vandlevende organismer), jf. bilag I til Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (6) og bilag VI til forordning (EF) nr. 1272/2008, hvilket betyder, at disse vaskemidler og maskinopvaskemidler ikke kan få tildelt EU-miljømærket.
(3)
Dette er nye oplysninger, som der ikke blev taget hensyn til under gennemgangen af kriterierne for tildeling af EU-miljømærket til vaskemidler og maskinopvaskemidler eller i forbindelse med overvejelserne om, hvorvidt der skulle indrømmes undtagelser for enzymer. Afgørelse 2011/263/EU og 2011/264/EU bør derfor ændres for at tage hensyn til udviklingen i klassifikationen af enzymer, jf. bilag I til Rådets direktiv 67/548/EØF og bilag VI til forordning (EF) nr. 1272/2008.
(4)
Der bør fastsættes en overgangsperiode for at give producenter, hvis produkter har fået tildelt EU-miljømærket for vaskemidler og maskinopvaskemidler på grundlag af kriterierne i Kommissionens beslutning 2003/31/EF (7) og 2003/200/EF (8), tilstrækkelig tid til at tilpasse deres produkter, således at de er i overensstemmelse med de nye kriterier og krav, og for at kompensere for den suspension, som denne afgørelse forårsager.
(5)
Afgørelse 2011/263/EU og 2011/264/EU bør derfor ændres i overensstemmelse hermed -
VEDTAGET DENNE AFGØRELSE:
Artikel 1
Bilaget til afgørelse 2011/263/EU ændres som angivet i bilaget til nærværende afgørelse.
Artikel 2
Bilaget til afgørelse 2011/264/EU ændres som angivet i bilaget til nærværende afgørelse.
Artikel 3
Når miljømærket tildeles på grundlag af en ansøgning, der er bedømt efter kriterierne i beslutning 2003/31/EF og 2003/200/EF, kan det anvendes indtil den 28. september 2012.
Artikel 4
Denne afgørelse er rettet til medlemsstaterne.
Udfærdiget i Bruxelles, den 26. januar 2012.

Labels: 1
16
20
3
15